《台城路 蟋蟀》
清代·曹鉴冰

井梧飘后愁堪赋，俄闻这番凄语。接砌花根，连阴树底，那不消人魂处。

高吟低诉。恰经断回文，指寒停杼。灯影清莹，夜深怪尔撩愁绪。

苔茵露浓过雨，似休还又杂，月下鸣杵。唧唧荒村，喓喓静馆，作出秋声无数。

何当递与，惹鹤步挨来，呆儿痴女。盆盒携归，逞馀音更苦。

作者简介：曹鉴冰，清代画家。女，字苇坚，号月娥。出身于诗画世家，遂亦工诗词、书画，被誉为有淑真、仲姬之风。长适同邑张曰瑚。甚为时人所重，称为“苇坚先生”。著有《绣余试砚词》、《清闺吟》等。